cyanic-selkie/wikianc huggingface dataset:
Լևոն Ռոտինյան
Կենսագրություն
1903 թվականին ավարտել է Պետերբուրգի համալսարանի ֆիզիկա-մաթեմատիկական ֆակուլտետի բնագիտության բաժինը։ Աշակերտել է ակադեմիկոս Վ․ Ա․ Կիստյակովսկուն, աշխատել Պետերբուրգի պոլիտեխնիկական ինստիտուի քիմիայի և տեսական էլեկտրաքիմիայի ամբիոնում, որտեղ կազմակերպել է Ռուսաստանում ֆիզիկական քիմիայի առաջին ուսումնական լաբորատորիան և գրել ֆիզիկական քիմիայի գործնական աշխատանքների ռուսերեն առաջին ձեռնարկը։ 1918 թվականին հրավիրվել է Թիֆլիսի նորաստեղծ համալսարան, որտեղ Լ․ Ա․ Ռոտինյանը քիմիա է դասավանդել։ 1921-1922 թվականներին Ալավերդու պղնձաձուլական գործարանի լաբորատորիայի ղեկավարն էր, 1922-1927 թվականներին՝ հողժողկոմատի և ժողտնտխորհի կենտրոնական միացյալ լաբորատորիայի անօրգանական քիմիայի բաժնի վարիչը։ Եղել է Երևանի համալսարանի ֆիզիկական քիմիայի և վերլուծական քիմիայի, պոլիտեխնիկական ինստիտուտի քիմիայի ամբիոնների և ԽՍՀՄ ԳԱ հայկական բաժանմունքի ֆիզիկական քիմիայի բաժնի, Ադրբեջանի գյուղատնտեսական ինստիտուտի անօրգանական և վերլուծական քիմիաների և Չուվաշական գյուղատնտեսական ինստիտուտի անօրգանական քիմիայի, ամբիոնների վարիչ։ 1943-1946 թվականներին աշխատել է Կիրովականի քիմիայի գործարանի կենտրոնական լաբորատորիայում, 1957-1960 թվականներին՝ ՀԽՍՀ ժողկոմխորհի քիմիայի ԳՀԻ-ում։ Ռուսաստանի հիմնական գիտական աշխատանքները վերաբերում են քիմիա թերմոդինամիկայի՝ մասնավորապես քիմիայի հավասարակշռված երևույթների, անիզոտրոպ հեղուկների, քիմիայի միացությունների և նրանց ելանյութերի կրիտիկական ջերմաստիճանների փոխադարձ կապի, մաքուր նյութերի մակերևույթների ուսումնասիրությանը։ Հալված ծծմբի նրա ուսումնասիրությունները կարևոր դեր խաղացին կառուցվածքային մածուցիկության տեսության ստեղծման համար։ Ռոտինյանը առաջին և մեծ ճշտությամբ որոշել է սնդիկի, ալյումինի և ծարիրի հալոգենիդների կրիտիկական ջերմաստիճանները, սնդիկիգոլորշիների առաձգականությունը։ Ցիկլոհեքսանի ածանցյալների ֆիզիկական հատկությունների նրա ուսումնասիրությունները և բաշխման օրենքի թերմոդինամիկական հետազոտությունները կարևոր ներդրում են գիտության մեջ։ Ուսումնասիրելով եռբաղադրամաս հեղուկ համակարգերի լուծելիության իզոթերմային դիագրամները և կիրառելով բաշխման օրենքը՝ Ռոտինյանը ստացավ լուծված նյութերի կոնցենտրացիաները և համասեռության տիրույթները կապող հավասարումները։ Ռոտինյանը կատարել է նաև մերձարաքսյան ճահիճների հողային և հիդրոլոգիական հետազոտություններ, որոնց հիման վրա իրականացվեց այդ ճահիճների մելիորացումը։ ՀԽՍՀ հանքային և ոչ հանքային ապարների նրա ուսումնասիրությունները հնարավոր դարձրին ցեմենտի և կարբիդի արտադրության ստեղծումը ՀԽՍՀ-ում ։
Գործունեություն
Ռոտինյանը զբաղվել է նաև հայկական բազալտների հատկությունների, նրանց հալման և բյուրեղացման օրինաչափությունների ուսումնասիրմամբ, առաջարկել է ապակեմանրաթելերի անընդհատ ստեղծման եղանակ, ստեղծել հեղուկների գոլորշիացման ջերմության որոշման ճշգրիտ սարք։ Ռոտինյանի ղեկավարությամբ և մասնակցությամբ են ստեղծվել ֆիզիկական վերլուծական և անօրգանական քիմիաների առաջին ուսումնական լաբորատորիաները ՀԽՍՀ-ում։ Ռոտինյանը ԽՍՀՄ ԳԱ հայկական բաժանմունքի քիմիայի ինստիտուտի ստեղծման նախաձեռնողներից և կազմակերպիչներից էր։
Թետոն շրջան (այլ կիրառումներ)
Թետոն շրջան, կարող է վերաբերել՝
Ռեբեկա Հոլլ
Ռեբեկա Հոլլ (Rebecca Hall, ), անգլիացի դերասանուհի։ Հոլլը առաջին անգամ նկարահանվել է 10 տարեկանում՝ 1992 թվականին «Երիցուկների դաշտ» հեռուստասերիալում, որի ռեժիսորը իր հայրն էր՝ Պիտեր Հոլլը։ Նրա պրոֆեսիոնալ բեմական նորամուտը եղել է «Տիկին Ուորենի մասնագիտությունը» ներկայացումով, որը նրան բերեց Յան Չարլզոն մրցանակը։ 2006 թվականի «Սկսել տասից» (Starter for 10) կինոնկարի առաջին դեբյուտից հետո Հոլլը ստացել է իր բեկումնային դերը Քրիստոֆեր Նոլանի «Հեղինակություն» թրիլլերում։ 2008 թվականին Հոլլը նկարահանվել է Վիկիի դերում, Վուդի Ալլենի «Վիկի Քրիստինա Բարսելոնա» ռոմանտիկ կատակերգություն-դրամայում, որի համար ստացել է «Ոսկե գլոբուս» լավագույն դերասանուհի անվանակարգում։ Այնուհետև հայտնվել է բազմաթիվ ֆիլմերում ներառյալ Ռոն Հովարդի «Ֆրոսթն ընդդեմ Նիքսոնի»(Frost / Nixon (2008)) պատմական դրաման, Բեն Աֆլեքի «Քաղաքը» (The Town (2010)) պատմական դրաման, «Էքստրասենս» սարսափ թրիլլերը, Երկաթե մարդը 3 գերհերոսական ֆիլմը, «Գերակայություն» (Transcendence (2014)) գիտական գեղարվեստական կինոնկարը, «Նվերը» հոգեբանական թրիլլեր և «Պրոֆեսոր Մարսթոնը և Հրաշք կանայք» (Professor Marston and the Wonder Women (2017)) կենսագրական դրաման։ 2016 թվականին ֆիլմ-քննադատները գովաբանել էին Հոլլին՝ լրագրող Քրիստին Չաբակի՝ «Քրիստին» կենսագրական դրամայում իր խաղի համար ։
2009 թվականին նա արժանացել է Բրիտանական ակադեմիայի հեռուստատեսության մրցանակին երկրորդ պլանի լավագույն դերասանուհի անվանակարգում 4-րդ ալիքով հեռարձակվող «Կարմիր ձիավարություն» մինի-սերիալում խաղացած դերի համար։ 2013 թվականին առաջադրվել է Բրիտանական ակադեմիայի հեռուստատեսության մրցանակին՝ լավագույն դերասանուհի անվանակարգում, BBC Two-ով հեռարձակվող «Շքերթի ավարտը» ֆիլմում իր կատարման համար։
Վաղ կյանք և կրթություն
Հոլլը ծնվել է 1982 թվականի մայիսի 3-ին Լոնդոնում ագլիացի ռեժիսոր, Թագավորական շեքսպիրյան թատերախմբի հիմնադիր Փիթեր Հոլլի և ամերիկացի օպերային երգչուհի Մարիա Էվինգի ընտանիքում։ Նրա մոր նախնիները աֆրոամերիկացի, շոտլանդացի և հոլանդացիներ էին   ։ 1990 թվականին ծնողները բաժանվել են ։ Հոլլը հոր կողմից հինգ եղբայր և քույր ունի՝ բեմական ռեժիսոր Էդվարդ Հոլլը, պրոդյուսեր Քրիստոֆեր Հոլլը, դերասանուհիներ Ջենիֆեր Քերոն Հոլլը և Էմմա Հոլլը, և դիզայներ Լյուսի Հոլլը ։
Հոլլը հաճախել է Ռոյեդանի դպրոցը, որտեղ նա դարձել է «գլխավոր աղջիկ» (ուսանողական խորհրդի նախագահ) ։ Նա սովորել է անգլիական գրականություն Քեմբրիջի Սբ. Քաթարինի քոլեջում, սակայն 2002 թվականին վերջին կուրսից դուրս է մնացել ։ Քեմբրիջում ուսանելու ընթացքում նա ակտիվ գործունեություն է ծավալել ուսանողական թատրոնի բեմում, ինչպես նաև հիմնել է սեփական թատերախումբը : Նա The Marlowe Society-ի (թատերական ակումբ Քեմբրիջի համալսարանում) անդամ էր, խաղացել է մի շարք ներկայացումներում այդ թվում Դեն Սթիվենսի հետ  ։
Ֆիլմ և հեռուստատեսություն
Հոլիի առաջին պրոֆեսիոնալ դերը եղել է 1992 թվականին, երբ նա ինը տարեկանում փոքրիկ Սոֆիի դերում հայտնվել է Մերի Ուոլսի «Երիցուկների դաշտ» հեռուստասերիալում, որի ռեժիսորը իր հայրն էր ։ Նրա գեղարվեստական կինոնկարի առաջին դեբյուտը եղել է 2006 թվականին, որպես Ռեբեկա Էպշտեյն, սցենարիստ և նովելիստ Դևիդ Նիքոլսի «Սկսենք տասից» վեպի հիման վրա նկարահանված ֆիլմում։ Նա իր առաջընթացն ունեցել է Սառա Բորդենի դերում՝ Քրիստոֆեր Նոլանի «Հեղինակություն» ֆիլմում (2006)։ Այնուհետև 2007 թվականին նա հայտնվել է Ստեֆան Պոլիակոֆի «Ջոյի պալատում» ֆիլմում, ինչպես նաև նկարահանվել է հեռուստատեսային մի շարք այլ ֆիլմերում, այդ թվում՝ «Լայն Սարգասոյի ծովը» ու «Ռետինե սիրտը»։
Հոլլի հովիվուդյան համբավը մեծացել է, երբ նա նկարահանվել է Վուդի Ալենի «Վիկի, Քրիստինա, Բարսելոնա» ֆիլմում (2008) որպես գլխավոր հերոսներից մեկը՝ Վիկի ։ Նրա կատարումը լավ է ընդունվել, և նա առաջադրվել է «Ոսկե գլոբուս» մրցանակի լավագույն դերասանուհի անվանակարգում։ 2008 թվականին նկարահանվել է Ռոն Հովարդի պատմական դրամա «Ֆրոստն ընդդեմ Նիկսոնի» ֆիլմում որպես Մայքլ Շին՝ Դեյվիդ Ֆրոստի ընկերուհի։ Հաջորդ տարի նա նկարահանվել է բրիտանական «Դորիան Գրեյ» ֆանտաստիկ-սարսափ ֆիլմում, որը հիմնված է Օսկար Ուայլդի 1890 թվականի «Դորիան Գրեյի դիմանկարը» վեպի վրա։
«Տուր խնդրում եմ» կինոնկարում փոքր դերակատարումից հետո նկարահանվել է Բեն Աֆլեքի «Գողերի քաղաք» (2010) քրեական դրամայում ։ 2010 թվականի հունիսին նա արժանացել է Բրիտանական ակադեմիայի հեռուստատեսության մրցանակին որպես երկրորդ կարգի լավագույն դերասանուհի 2009 թվականին 4-րդ հեռուստաալիքով հեռարձակվող «Կարմիր ձիավարություն» ֆիլմում Պաուլա Գարլանդի դերի համար ։ Հաջորդ տարի նա գլխավոր դեր է խաղացել բրիտանական «Էքստրասենս» միստիկ թրիլլերում, որը թողարկվել է 2011 թվականի սեպտեմբերին. :
2012 թվականին նա ստանձնել է Բեթ Ռայմերի դերը «Վեգասի ֆորտունան» կատակերգական դրամայում։ Մի անգամ նա ասել է, որ «խաղում է Ռայմերի դերը որպես բնությամբ ներշնչված ուժ, որը ինչ-որ կերպ կարողանում է գոյատևել վտանգավոր աշխարհում բնավորության հստակ ուժով» ։
Նա հաջորդ անգամ նկարահանվել է BBC / HBO / VRT-ի արտադրած «Երթի ավարտը» հեռուստասերիալում (2012) Բենեդիկտ Քամբերբեչի դեմ, որը նրան բերել է BAFTA հեռուստատեսության մրցանակ լավագույն դերասանուհի անվանակարգում ։
2013 թվականին Հոլլը փոխարինել է Ջեսիկա Չեսթեյնին որպես Մայա Հանսեն «Երկաթե մարդը 3» գիտաֆանտաստիկ ֆիլմում։ Նույն թվականին նա հայտնվել է «Փակ շրջան» քաղաքական թրիլլերում (2013)։ Այնուհետև նկարահանվել է Ուոլի Պֆիսթերի ռեժիսորական դեբյուտային «Գերակայություն» ֆիլմում ընդդեմ Ջոնի Դեփի (2014) ։
2015 թվականին Հոլլը նկարահանվել է «Կիսաքանդ» (Tumbledown) ռոմանտիկ կատակերգությունում և Ջոել Էդգերտոնի ռեժիսորական դեբյուտային «Նվեր» ֆիլմում ։
2016 թվականին «Քրիստին» կենսագրական դրամայում Հոլլը խաղացել է իրական կերպար՝ լրատվական լրագրող Քրիստին Չուբուկի դերը։ Variety-ն (ամերիկյան շաբաթական պարբերական) նրան անվանել է «աննկատ էլեկտրականություն այն լավագույն դերում, որը մինչ այս առաջարկվել է նրան» ։
2017 թվականին Հոլլը միացել է «Անձրևոտ օր Նյու Յորքում» ամերիկյան ռոմանտիկ կատակերգությանը, որը նրան կրկին միավորել է Վուդի Ալենի հետ ։ 2018 թվականի հունվարին Ռեբեկա Հոլլը Ինստագրամի իր էջում հայտարարել է, որ զղջում է ֆիլմի վրա աշխատելու համար և այլևս երբեք չի աշխատի Ալենի հետ։ Նա իր աշխատավարձը նվիրաբերել է Time’s Up շարժմանը (հոլիվուդյան հայտնիների կողմից հիմնադրված շարժում՝ ընդդեմ սեռական ոտնձգությունների) ։
Թատրոն
Հոլլի պրոֆեսիոնալ բեմական դեբյուտը եղել է 2002 թվականին, երբ նա խաղացել է Վիվի դերը Լոնդոնի Ստրենդ թատրոնում իր հոր՝ «Տիկին Ուորենի մասնագիտությունը» ներկայացման մեջ։ Նրա կատարումը նկարագրվել է որպես «հիանալի» և «տաղանդավոր», որը 2003 թվականին բերեց Յան Չարլզոն մրցանակը ։
2003 թվականին Հոլլի հայրը նշել է իր հիսուն տարին որպես թատրոնի ռեժիսոր հինգ ներկայացումների թատերաշրջան բեմադրելով Բաթի արքայական թատրոնում։ Նա խաղացել է այս պիեսներից երկուսում, հայտնվել որպես Ռոզալինդա իր հոր «Ինչպես կցանկանաք» ներկայացման մեջ, որը նրան բերել է Չարլսոնի երկրորդ նոմինացիան և խաղացել է Դեյվիդ Հերբերթ Լոուրենսի «Պայքարը Բարբարայի համար» Թեա Շարոկի գլխավոր դերում ։
2004 թվականին նա խաղացել է երեք ներկայացումներում Բաթի արքայական թատրոնում Փիթեր Հոլլ ընկերության համար, որոնցից երկուսի ռեժիսորը հայրն էր։ Առաջինը՝ «Մարդ և Գերմարդ» (Man and Superman) ներկայացումն է, որում նա խաղացել է Աննայի դերը, երկրորդը՝ «Գալիլեոյի դուստրը», որում նա խաղացել է Քույր Մարիա Սելեստին և երրորդը՝ Մոլիերի «Դոն Խուան» Էլվիրայի դերը (ռեժիսոր՝ Շարոկ) ։
2008-2009 թվականներին Հոլլը հայտնվել է Սեմ Մենդեսի «Կամուրջ» նախագծի առաջին ներկայացման մեջ որպես Հերմիոնե՝ «Ձմեռային հեքիաթ»-ում և Վարյա՝ «Բալի այգին» պիեսում ։ Նախագիծը նույն դերասանական կազմով ներկայացումներ է տվել Գերմանիայում, Հունաստանում, Նոր Զելանդիայում, Սինգապուրում, Իսպանիայում, Միացյալ Թագավորությունում և Միացյալ Նահանգներում ։
2010-2011 թվականներին Լոնդոնի ազգային թատրոնում խաղացել է Վիոլայի դերը «Տասներկուերորդ գիշեր» բեմադրության մեջ, որի ռեժիսորը կրկին իր հայրն էր ։
Անձնական կյանք
2010 թվականին ԶԼՄ-ների կողմից ենթադրություն եղավ, որ սիրային կապ կա Հոլլի և ռեժիսոր Սեմ Մենդեսի միջև, ով այդ ժամանակ ամուսնացած էր Քեյթ Ուինսլեթի հետ։ Նրանք հարաբերությունների մեջ են եղել 2011 թվականից մինչև 2013 թվականը։ 2014 թվականին Հոլլը հանդիպել է Մորգան Սպեկտորին, ում հետ այդ ժամանակ նկարահանվում էին Բրոդվեյի արտադրության մեջ։ 2015 թվականին նրանք ամուսնացել են։ 2018 թվականին զույգը հայտարարել է, որ երեխայի են սպասում։
Ծանոթագրություններ
Կատեգորիա:Անգլիացի դերասաններ Կատեգորիա:20-րդ դարի ամերիկացի դերասանուհիներ Կատեգորիա:BAFTA մրցանակի դափնեկիրներ Կատեգորիա:Բրիտանացի կինոդերասանուհիներ Կատեգորիա:21-րդ դարի կանայք Կատեգորիա:Անգլիացի կանայք Կատեգորիա:21-րդ դարի անգլիացի դերասանուհիներ Կատեգորիա:Թատրոնի դերասաններ Կատեգորիա:Բրիտանացի հեռուստատեսային դերասանուհիներ Կատեգորիա:Անգլիացի կինոդերասանուհիներ Կատեգորիա:Ամերիկացի հեռուստատեսային դերասանուհիներ
Հալվաներսար
Հալվաներսար, լեռնագագաթ Հայաստանի Լոռու մարզում, Գուգարաց լեռների արևմտյան ճյուղավորություններում, Ծաղկաշտ գյուղից 2,5 կմ հարավ–արևելք։ Բարձրությունը 2013 մ է ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Լոռու մարզի լեռներ
Elbit Skylark
Skylark (թարգմանաբար անգլերենից՝ արտույտ), հետախուզային ԱԹՍ, նախագծվել է իսրայելական Elbit Systems կազմակերպության Silver Arrow մասնաճյուղի կողմից։
«Skylark-I» («Արտույտ-I»)
Թեթև ձեռքով արձակվող ԱԹՍ։ Սարքի զանգվածը՝ 5 կգ, թռիչքի տևողությունը 90 րոպե։ Նախատեսված է առավելագույնը 10 կմ² տարածքի դիտարկման համար։ Վայրէջք է կատարում ուղիղ անկումով փչովի բարձիկի վրա։ Առաջին անգամ ցույց է տրվել Փարիզի ավիա-ցուցահանդեսում 2003 թվականին։
Skaylark® II («Արտույտ-II»)
2012-13 թվականների տարբերակ Շարժիչը էլեկտրական է, ավելին քան 150 մ բարձրության թռիչքի դեպքում գետնի վրա այն չի լսվում։ Տեղաշարժվում է երկու ավտոմեքենաներով, քարշակով ։
Skaylark® III («Արտույտ-III»)
2015-16 թվականների տարբերակ Արձակվում է կատապուլտից։
Արտաքին հղումներ
Կատեգորիա:Անօդաչու օդանավեր Կատեգորիա:Իսրայելի անօդաչու օդանավեր
Պետր Ժեկով
Պետր Պետրով Ժեկով (Петър Петров Жеков, ), բուլղարացի ֆուտբոլիստ, հարձակվող։ 1969 թվականին արժանացել է Ոսկե խաղակոշիկի։ 1968 թվականի Ամառային օլիմպիական խաղերի արծաթե մեդալակիր ։
Կենսագրություն
Պետր Ժեկովը ծնվել է 1944 թվականի հոկտեմբերի 10-ին Բուլղարիայի Հասկովոյի մարզի Կնիժովնիկ գյուղում։ Ֆուտբոլային կարիերան սկսել է Դիմիտրովգրադ քաղաքի «Խիմիկ» ակումբում։ 1960-1962 թվականներին Պետր Ժեկովը մասնակցել է Բուլղարիայի առաջնության 12 խաղի և խփել 8 գոլ։
1968 թվականին Պետր Ժեկովը տեղափոխվել է Բուլղարիայի գլխավոր ակումբում՝ Սոֆիայի «ԲԿՄԱ»-ում։ Մեկ տարի անց՝ 1969 թվականին, Ժեկովը դարձել է Բուլղարիայի չեմպիոն և երկրի գավաթի առաջնության հաղթող։ Նույն 1969 թվականին Պետր Ժեկովին շնորհվել է Ոսկե խաղակոշիկ. նա ճանաչվել է Եվրոպայի լավագույն հարձակվող, ով այդ մրցաշրջանում խփել էր 36 գոլ։ «ԲԿՄԱ»-ի կազմում Պետր Ժեկովը հինգ անգամ դարձել է Բուլղարիայի չեմպիոն (1969, 1971, 1972, 1973, 1975), չորս անգամ հաղթել է Բուլղարիայի գավաթի առաջնությունում (1969, 1971, 1972, 1974)։ Նա Բուլղարիայի լավագույն հարձակվող է ճանաչվել 1968 (31 գոլ), 1969 (36 գոլ), 1970 (31 գոլ), 1972 (27 գոլ), 1973 (29 գոլ) թվականներին։ 1970 և 1973 թվականներին Պետր Ժեկովն արժանացել է արծաթե և բրոնզե խաղակոշիկների։ Պետր Ժեկովը ռեկորդակիր է ԲԿՄԱ-ի օգտին խփած գնդակների քանակով (ակումբի կազմում խաղալու ընթացքում նա խփել է 144 գոլ ) և Բուլղարիայի բացարձակ ռեկորդակիր։
1971 թվականի մայիսի 27-ին Պետր Ժեկովը մասնակցել է Լև Յաշինի հրաժեշտի խաղին։ Այդ հանդիպման ժամանակ Ժեկովը խաղացել է Աստղերի թիմում և հանդիպման 78-րդ րոպեին խփել է իր կարիերայի վերջին գոլը։ Խաղն ավարտվել է 2:2 հաշվով։
Արտաքին հղումներ
Կատեգորիա:Բուլղարացի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Բուլղարիայի հավաքականի ֆուտբոլիստներ
Իցիար Իտունյո
Իցիար Իտունյո (Itziar Ituño Martínez, ), իսպանացի դերասանուհի։ Առավել հայտնի է Antena 3 հեռուստաալիքի (հետո գնվել է Նեթֆլիքսի կողմից) թողարկած «Թղթե տունը» (La casa de papel) հեռուստասերիալում Ռաքել Մուրիլիոյի դերով։
Կարիերա
Իտունյոն կարիերան սկսել է 1997 թվականին՝ նկարահանվելով «Հաջողություն Օլենցերո, հաջողություն» ֆիլմում ։
2001 թվականին Goenkale սերիալում դեր է ստացել։ Այդ հեռուստասերիալում նա մարմնավորել է լեսբուհի ոստիկան Նեկանե Բեյտիայի դերը։ Նա խաղացել է այդ դերը մինչև 2015 թվականը, երբ սերիալն ավարտվել է։ Այդ դերը նրան հայտնիություն է բերել Բասկերի Երկրում ։
Կարիերան շարունակել է՝ նկարահանվելով «Ծաղիկներ» («Օսկար» մրցանակի իսպանական ներկայացում) և «Իգելակ» ֆիլմերում, որոնք թողարկվել են համապատասխանաբար 2015 և 2016 թվականներին ։ 2017 թվականին սկսել է նկարահանվել «La casa de papel» հեռուստասերիալում (հեռարձակվել է Antena 3-ում, իսկ գնվել է Նեթֆլիքսի կողմից), Ռաքել Մուրիլյոյի՝ ոստիկան-բանակցողի դերում  ։
Բացի կինոյում, հեռուստատեսությունում և թատրոնում իր դերերից, նա նաև հանդես է գալիս որպես երգչուհի երեք խմբերում՝ Dangiliske, EZ3 և INGOT ։
2017 թվականի սեպտեմբերի 26-ին եղել է EITB գալա համերգի հանդիսավարը Սան Սեբաստիանի կինոփառատոնի 65-րդ թողարկման համար ։
2020 թվականի մարտի 19-ին Իտունյոն անցել է COVID-19-ի թեստ և այն եղել է դրական ։
Ծանոթագրություններ
Կատեգորիա:Իսպանացի կինոդերասանուհիներ Կատեգորիա:Իսպանացի երգչուհիներ Կատեգորիա:20-րդ դարի դերասանուհիներ Կատեգորիա:21-րդ դարի դերասանուհիներ Կատեգորիա:Իսպանացի հեռուստատեսային դերասանուհիներ Կատեգորիա:Իսպանացի դերասանուհիներ
Թերել շրջան (այլ կիրառումներ)
Թերել շրջան, կարող է վերաբերել՝
Ամին Յունես
Ամին Յունես (Amin Younes, ), գերմանացի պրոֆեսիոնալ ֆուտբոլիստ։ Ներկայումս հանդես է գալիս հոլանդական Նապոլիի և Գերմանիայի ազգային հավաքականի կազմում։ Խաղում է ձախ վինգերի դիրքում ։
Բորուսիա Մյոնխենգլադբախ
Յունեսը Բորուսիա Մյոնխենգլադբախի ակադեմիային 2000 թվականին՝ 8 տարեկան հասակում։ Բորուսիա Մյոնխենգլադբախ II-ի կազմում դեբյուտը նշել է 2011 թվականին։
Բունդեսլիգայում դեբյուտը նշել է 2012 թվականի ապրիլի 1-ին՝ փոխարինման դուրս գալով Հաննովերի դեմ խաղում ։
2014 թվականի օգոստոսին Յունեսը 1 տարվա վարձավճարով տեղափոխվեց Երկրորդ Բունդեսլիգայում հանդես եկող Կայզերսլաուտերն։
Այաքս
2015 թվականի հուլիսի 16-ին Յունեսը 3 տարվա պայմանագիր կնքեց հոլանդական Այաքսի հետ՝ պայմանագիրը 1 տարով երկարաձգելու հնարավորությամբ ։ Իր դեբյուտը ակումբի կազմում նշեց սեպտեմբերի 23-ին՝ փոխարինելով Վիկտոր Ֆիշերին Դե Գրաֆսհապի դեմ խաղում ։ Իր առաջին հանդիպում Էրեդիվիզիում անցկացրեց սեպտեմբերի 26-ին՝ Գրոնինգենի դեմ խաղում ։ Իր առաջին գոլը խփեց հոկտեմբերի 4-ին՝ ՊՍՎ Էյնդհովենի դեմ խաղում ։ 2016 թվականի մայիսի 1-ին Յունեսը գոլի և 2 գոլային փոխանցման հեղինակ դարձավ Տվենտեի դեմ խաղում ։ Իր առաջին մրցաշրջանում գերմանացին անցկացրեց 27 հանդիպում առաջնությունոում՝ դառնալով 8 գոլի և 9 գոլային փոխանցման հեղինակ ։
2016-17 մրցաշրջանում Յունեսը Եվրոպայի Լիգայում անցկացրեց 15 հանդիպում՝ դառնալով 4 գոլի ու 4 գոլային փոխանցման հեղինակ և օգնելով իր թիմին դուրս գալ առաջնության եզրափակիչ, որտեղ սակայն Այաքսը 2-0 հաշվով պարտվեց Մանչեսթեր Յունայթեդին ։ Յունեսը ընդգրկվեց Եվրոպայի Լիգայի խորհրդանշական հավաքականում ։ 2017-18 մրցաշրջանում գերմանացին կորցրեց իր դիրքը Այաքսի հիմնական կազմում՝ անցկացնելով 17 հանդիպում բոլոր մրցաշարերում։ Ակումբի կազմում անցկացրած 3 մրցաշրջաններում Յունեսը մասնակցեց 100 հանդիպման՝ դառնալով 17 գոլի և 25 գոլային փոխանցման հեղինակ ։
Միջազգային կարիերա
2017 թվականի մայիսի 17-ին Յունեսը առաջին անգամ հրավիրվեց Գերմանիայի ազգային հավաքական՝ 2017 թվականի Կոնֆեդերացիաների գավաթին մասնակցելու համար ։
2017 թվականի հունիսի 6-ին նա իր դեբյուտը նշեց Գերմանիայի հավաքականի կազմում՝ դուրս գալով խաղադաշտ Դանիայի դեմ խաղում ։ Հավաքականի կազմում իր առաջին գոլը խփեց հունիսի 10-ին՝ Սան Մարինոյի դեմ խաղում ։ Գերմանիայի կազմում Յունեսը նվաճեց 2017 թվականի ՖԻՖԱ Կոնֆեդերացիաների գավաթը ։
Ակումբային վիճակագրություն
2018 թվականի օգոստոսի 4-ի դրությամբ
Միջազգային վիճակագրություն
2018 թվականի օգոստոսի 4-ի դրությամբ
Ակումբային
Այաքս
Միջազգային
Գերմանիա
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Գերմանացի ֆուտբոլիստներ Կատեգորիա:Գերմանիայի հավաքականի ֆուտբոլիստներ Կատեգորիա:Բորուսիա Մյոնխենգլադբախի ֆուտբոլիստներ Կատեգորիա:Կայզերսլաուտերնի ֆուտբոլիստներ Կատեգորիա:Այաքսի ֆուտբոլիստներ Կատեգորիա:Նապոլիի ֆուտբոլիստներ Կատեգորիա:Բունդեսլիգայի ֆուտբոլիստներ Կատեգորիա:Գերմանացի լեգեոներ ֆուտբոլիստներ Կատեգորիա:Իտալիայի լեգեոներ ֆուտբոլիստներ
Սեդրակ Սարոյան
Սեդրակ (Սեյրան) Ֆիրդուսի Սարոյան, հայ ռազմական և քաղաքական գործիչ, գեներալ-մայոր (2000 թ․), Հայաստանի Հանրապետության Ազգային ժողովի 5-րդ և 6-րդ գումարման պատգամավոր ։ Վախճանվել է 2022թ. օգոստոսի 13-ին։
Ծառայություն
1985-1987 թվականներին Սեյրան Սարոյանը ծառայել է խորհրդային բանակում։ Ակտիվ մասնակցություն է ունեցել Ղարաբաղյան շարժմանը։ Նրա հրամանատարությամբ գործող ջոկատը, հետագայում «Արծվիկ-10» գումարտակը մարտնչել են Քարվաճառ, Քաշաթաղի, Կովսականի ազատագրման ճակատամարտերում։ 1993 թվականից մինչև 2007 թվականը եղելէ ՀՀ զինված ուժերում գնդի, բրիգադի, բանակային 2-րդ, ապա 4-րդ կորպուսի հրամանատար։
Կոչումներ և պարգևներ
2000 թվականին նրան շոնրհվել է գեներալ-մայորի կոչում։ 1994 թվականին ՀՀ նախագահի կողմից պարգևատրվել է «Արիության մեդալով», 1996 թ․-ին՝ «Մարտական խաչ», իսկ 2006 թ․-ին՝ «Հայրենիքին մատուցված ծառայությունների համար» առաջին աստիճանի մեդալներով։ ՀՀ պաշտպանության նախարարի կողմից 1997 թվականին պարգևատրվել է «Մարշալ Բաղրամյան», 2002 թ․-ին՝ «Դրաստամատ Կանայան», 2003 և 2004 թվականներին՝ «Անբասիր ծառայության համար» առաջին և երկրորդ աստիճանի մեդալներով։
Քաղաքական գործունեություն
2007 թվականի մայիսի 12-ին մեծամասնական ընտրակարգով թիվ 19 ընտրատարածքից ընտրվել է Ազգային ժողովի 5-րդ գումարման պատգամավոր։ 2018 թ․ հեռացել է ՀՀԿ-ից ու քաղաքականությունից։
Ընտանիք
Ամուսնացած է, ունի չորս երեխա։
Ծանոթագրություններ
Կատեգորիա:Հայ գեներալներ Կատեգորիա:Գեներալ-մայորներ Կատեգորիա:Հայ ռազմական գործիչներ Կատեգորիա:Հայ քաղաքական գործիչներ
Թերճիլ (այլ կիրառումներ)
Թերճիլ, կարող է վերաբերել՝
Խթոնյան աստվածներ
Խթոնյան աստվածներ, (հուն․ χθών,- հող, բողբոջ), շատ հավատալիքներում և դիցաբանություններում աստվածներ են, ովքեր իրենց են վերագրում ստորերկրյա աշխարհի ուժերը և գտնվում են մարդկանց աշխարհի ու երկնային թագավորության տակ, «ստորերկրյա թագավորություն»։ Կենդանիների մեջ նրանց ներկայացուցիչները համարվում են տարբեր հրեշները, ձկների մեջ՝ «վտանգավոր» հոդվածոտանիները, իսկ թռչունների մեջ՝ ագռավները, կաչաղակները, ճնճղուկները և այլն։
Պրոֆեսոր Վ․Գ․Բորոուխովիչը նշում է, որ «խթոնյան աստվածների մասին ներկայացումների մեջ գտել են բնության և երկրի կենդանարար ուժերի մասին մտքերի արտացոլումներ, բոլոր շնչավորների նախնիներ և միաժամանակ տարրեր, որտեղ վերադառնում է ամեն ինչ, իր կյանքի ցիկլը վերջացնելուց հետո» ։
Խթոնյան աստվածների վառ օրինակներ են համարվում․
Ինչպես նշում է Ա․Ֆ․Լոսևը, հունական դիցաբանության ծովերի աստված Պոսեյդոնը «հին տղամարդկային խթոնյան աստվածություն է, տիրապետող յուրահատուկ իշխանության՝ ավելի ուշ փոխադրված արական նահապետական հերոսի աստիճանի, ով ղեկավարվում էր Զևսի կողմից, և այլևս չի զբաղեցրել գերակշռող տեղ, մնալով անփոփոխ ընդդիմության մեջ Օլիմպոսում» ։
Ըստ որոշ հավաստիացումների, Պիթոնի և Ապոլլոնի մասին առասպելը արտացոլում է օլիմպական աստվածների հաղթանակը հին խթոնյան աստվածների նկատմամբ ։
Նշվում է, որ օլիմպաբնակների անվանումը կիրառվել է, որպեսզի ընդգծի հակադրությունը նրանց և խթոնյանների միջև ։
Ծանոթագրություններ
Կատեգորիա:Հին հունական դիցաբանություն
Արևելք (թերթ, Ստամբուլ, 1884-96, 1898, 1912)
Արևելք օրաթերթ, ազգային, քաղաքական և գրական։ Հրատարակվել է Կոստանդնուպոլսում, 1884-96 և 1898-1912-ին։ Տարբեր տարիներ թերթի արտոնատեր, տնօրեն, հրատարակիչ-խմբագիրներ են եղել Ստեփան Տամատյանը, Գ. Պոյաճյանը, Երվանդ Սրմաքեշխանլյանը։ Սուլթան Աբդուլ Համիդ II-ի հալածանքների ժամանակ հայ առաջավոր մտավորականները հրապարակել են հոդվածներ արևմտյան Հայաստանի տնտեսական և քաղաքական վիճակի վերաբերյալ։ «Արևելքը» հրաժարվել է տպագրել թուրքական պաշտոնական հերյուրանքները 1894-96-ի հայկական կոտորածների մեղավորներ հայերին համարելու մասին, ուստի գրաքննությունը ժամանակավորապես արգելել է թերթի հրատարակումը։ 1908-ին «Արևելքը» ողջունել է համիդյան բռնապետության տապալումը և սահմանադրության վերահաստատումը հուսալով հայերի և Օսմանյան կայսրության մյուս ժողովուրդների ազատագրումն ու իրավահավասարությունը։ Ըստ «Արևելքի» հայկական հարցի ծագման պատճառներն են ազգային և կրոն, դաժան ճնշումը, հայերի բնաջնջման մշտական սպառնալիքը։ Դատապարտել է 1909-ի Ադանայի կոտորածը և նշել երիտթուրքերի մասնակցությունն այդ եղեռնին։ Բանավիճել է թուրք մամուլի հետ մերկացնելով կառավարության երկդիմի քաղաքականությունը Կիլիկիայի հայերի արտագաղթի և վերադարձի հարցում։ «Արևելքը» հանդես է եկել հայ քաղաքական կուսակցությունների համատեղ գործողությունների օգտին, տպագրել ՀՀԴ դիրքորոշումը օսմանյան պառլամենտի ընտրությունների նկատմամբ, ՀՀԴ Կոստանդնուպոլսի պատասխանատու մարմնի շրջաբերականները, հնչակյանների գործունեությունը լուսաբանող նյութեր։ Ադանայի կոտորածից հետո «Արևելքը» հնարավոր է համարել հայերի նոր կոտորածներ և առաջադրել է ինքնապաշտպանության գաղափարը։
Ծանոթագրություններ
Կատեգորիա:Թուրքիայի հայկական օրաթերթեր Կատեգորիա:Հայկական քաղաքական պարբերականներ Կատեգորիա:Հայկական գրական պարբերականներ Կատեգորիա:Հայկական հայագիտական պարբերականներ
Կոլխիդայի ազգային պարկ
Կողքիսյան ազգային պարկ, (კოლხეთის ეროვნული პარკი) ազգային պարկ և արգելոցային տարածք Վրացական Հանրապետությունում` Կոլխիդայի դաշտավայրի արևմտյան հատվածում։ Ազգային պարկը ընդգրկում է Սև ծովի արևելյան ափամերձ տարածքները և Պալեոստոմի գետի ավազանը։
Քաղաքը համարվում է Փոթի նավահանգստային քաղաքի անբաժանելի մաս ։
Նկարագրություն
Ազգային պարկը գտնվում է միաժամանակ Վրացական Հանրապետության հինգ շրջանների կազմում` Զուգդիդի շրջան, Խոբիի շրջան, Սենակիի շրջան, Աբաշայի շրջան և Լանչխութի շրջան։ Ազգային պարկը ունի զարգացած բուսական և կենդանական աշխարհ։ Այգում կկա հյուրանոց և տուրիստական տարբեր կառույցներ և տեսարժանություններ։ Այստեղ կարելի է կատարել ձկնորսություն և զբաղվել էկոտուրիզմով։
Ծանոթագրություններ
Կատեգորիա:Վրաստանի ազգային պարկեր Կատեգորիա:1998 հիմնադրումներ Վրաստանում Կատեգորիա:1998 հիմնադրված բնության հատուկ պահպանվող տարածքներ Կատեգորիա:Համաշխարհային ժառանգության նախնական ցանկ
Մուսուլման բնակչության նկատմամբ կատարած գազանությունների մասին փաստաթղթերի ժողովածու
Մուսուլման բնակչության նկատմամբ կատարած գազանությունների մասին փաստաթղթերի ժողովածու («Islam ahalinin ducar olduklare mezalim hakkinda vesika mustenid makimat»), հրատարակվել է 1918 թ. Կ. Պոլսում՝ նպատակ ունենալով հերքել այդ տարիներին Կ. Պոլսի մամուլում երևացող այն հրապարակումները, որոնց հեղինակները երիտթուրքական պարագլուխներին մեղադրել են հայերի զանգվածային կոտորածներ իրագործելու մեջ։ Ժողովածուի հիմքում ընկած են թուրքական Կարմիր մահիկի ընկերության և գերմանական ու ավստրիական Կարմիր խաչի ներկայացուցիչների հավաքած զեկուցագրերն ու արած լուսանկարները։ Ըստ հեղինակների՝ այդ նյութերը պահվում են թուրքական բանակի գլխավոր շտաբի ռազմապատմական դիվանում, այսպես կոչված՝ «Գազանությունների մասին գործում»։ Նյութերի ընտրությանն և ժողովածու կազմելուն գործուն մասնակցել է Իսմեթ Ինյոնյուն։ Ժողովածուի հեղինակները փորձում են «ապացուցել», թե իբր հայերի, հույների և վրացիների զինված ջոկատները Երզնկայում, Կարինում, Վանում, Կարսում, Արդահանում և Բաթումում մի քանի անգամ ավելի շատ թուրք են ոչնչացրել, քան թուրքերը կոտորել են հայերին։ Իբրև «փաստաթղթեր» ներկայացնում են տեղական թուրք բնակչության և թուրքական հրամանատարության վկայությունները, ինչը կասկածի տակ է դնում այդ փաստերի արժանահավատությունը։
1919 թ. ժողովածուն թարգմանվել է ֆրանս. և հրատարակվել Կ. Պոլսում «Փաստաթղթեր մուսուլման բնակչության նկատմամբ հայերի կատարած գազանությունների մասին» վերնագրով։
Կատեգորիա:Հայոց ցեղասպանությանն առնչվող փաստաթղթեր Կատեգորիա:Թուրքիայի պատմություն
Եկեղեցական գույքի բռնագրավման օրենք (1903)
Եկեղեցական գույքի բռնագրավման օրենք 1903, անվամբ հայտնի հրահանգը իրականում ունի «Ռուսաստանի Հայ-Գրիգորյան եկեղեցու ունեցվածքի կառավարման կենտրոնացման օրենք» անվանումը։ Այն հրապարակել է ցարական կառավարությունը հունիսի 12-ին։ Օրենիքի համաձայն՝ հայ եկեղեցուն և հոգևոր հաստատություններին պատկանող ամբողջ անշարժ գույքն ու կապիտալը անցնում էին պետության տնօրինությանը։ Պետականացված գույքից և դրամական միջոցներից ստացված եկամուտներից բաժին էր հանվելու դրանց իրավատիրոջը՝ հայ հոգևոր հաստատություններին։ Եկամուտների մի զգալի մասը հատկացվելու էր նոր բացվելիք պետական դպրոցներին։ Դեռևս խորհրդային պատմագրության մեջ օրենքը գնահատվեց որպես հայ ժողովրդի նկատմամբ ցարիզմի վարած ազգային գաղութային քաղաքականության դրսևորում, որը նպատակ ուներ հայկական մշակութային-լուսավորական օջախները զրկել նյութական օժանդակությունից, հայ հոգևորականությանը վերածել պետությունից նպաստ ստացող հնազանդ պաշտոնեության։ Գրող Մաքսիմ Գորկին հունիսի 12-ի օրենքը բնորոշեց «ինքնակալական կառավարության կողմից Հայաստանի եկեղեցական ունեցվածքի թալանի ամենախայտաոակ ակտ»։
Հայ ժողովուրդը ոտքի կանգնեց պաշտպանելու իր իրավունքները։ Երևանում, Ալեքսանդրապոլում, Էջմիածնում, Աշտարակում, Ախալցխայում և Կովկասի հայաբնակ այլ վայրերում տեղի ունեցան բողոքի ցույցեր, ամենուրեք տարածվեցին կառավարության կամքին չհնազանդվելու, ակտիվ պայքար մղելու կոչ-թռուցիկներ։ Ելիզավետպոլում, Թիֆլիսում, Շուշիում, Լոռիում, Բաքվում, Կարսում, Ղամարլուում զինված ընդհարումներ եղան ժողովրդի և ոստիկանության ու զորքերի միջև։ Ցարական մի շարք պաշտոնյաներ ահաբեկվեցին։ Հայերի հակացարական ելույթները համաժողովրդական բնույթ էին ստանում՝ արժանանալով երկրամասի մյուս ազգությունների համակրանքին։ Արտասահմանի հայությունը նույնպես բազմաթիվ բողոքագրեր հղեց Էջմիածին և Պետերբուրգ։ Ըմբոստացել էր նաև հայ հոգևորականությունը՝ Ամենայն հայոց կաթողիկոս Մկրտիչ Ա Վանեցու (Խրիմյան) գլխավորությամբ։ Ժողովրդական ինքնաբուխ, տարերային ընդվզումն աշխուժացրեց հայ ազգային կուսակցությունների գործունեությունը։ 1903 թ. հոկտեմբերի 14-ին հնչակյանները մահափորձ կատարեցին Կովկասի կառավարչապետ Գ. Գոլիցինի (որն այդ օրենքի նախաձեռնողն էր) դեմ։ Դաշնակցությունը, գլխավորելով շարժումը, ամեն կերպ փորձում էր նրան հաղորդել զուտ ազգային բնույթ։ Սոցիալիալ դեմոկրատիան հետևում էր ծավալվող դեպքերին և կոչ անում մինչև վերջ պայքարել ցարական բռնապետության դեմ, միավորել բոլոր ազգերի աշխատավորների ջանքերը։
Ռուսաստանում սկսված հեղափոխության ազդեցության, ապա Կովկասյան փոխարքայության վերահաստատման պայմաններում ցարական կառավարությունը որոշեց վերանայել այս օրենքը։ 1905 թ. օգոստոսի 1-ին Նիկոլայ II ցարը ստորագրեց եկեղեցական գույքը վերադարձնելու մասին հրամանագիրը, որով միաժամանակ թույլատրվում էր վերաբացել հայկական ազգային դպրոցները։
Տարածված տեսակետի քննադատությունը
Մի շարք ուսունասիրողներ գտնում են, որ եկեղեցական գույքի բռնագրավման մասին օրենքն այսօր ավելի շատ քաղաքականացված նրբերանգով է ներկայցվում` հրահրելու համար հակառուսական տրամադրություններ։ Ըստ պատմաբան Դմիտրի Սեմուշինի դրա հիմքը արևմտյան պատմաբանների գնահատականներն են, որոնք վաղուց կարիք ունեն մասնագիտական վերլուծության, օրինակ Պ. Վերտի և Ա. Կապպելերի ուսումնասիրությունները Ռուսական կայսրության կրոնական քաղաքականության վերաբերյալ, : Այսպես, տեսակետի հիմնավորումը խարխսվում է հետևյալ փաստերի վրա. Հայկական եկեղեցու ունեցվածքի նկատմամբ մասնակի պետական վերահսկողություն սահմանելը կայսրությունում կիրառվող տարածված միջոց էր և որևէ կերպ ուղղված չէր հստակ հայ ժողովրդի դեմ, ինչպես փորձում են ի ցույց դնել։ Որոշումը ոչ թե եկեղեցու ունեցվածքի բռնագրավում և հայկական դպրոցների փակում էր նախատեսում, այլ ենթադրում էր դրանց վերահսկողություն` համապատասխանաբար Պետական ունեցվածքի ու Լուսավորության նախարարությունների կողմից։ Այն վերաբերվում էր միայն եկեղեցու անշարժ գույքին, որի մեջ մտնում էին բնակելի կամ անբնակ հողերը, ինչպես նաև անտառները, հովիտների դաշտերը։ Դրանց մեջ չէին մտնում անմիջապես եկեղեցուն ու նրա կառույցներին պատկանող, հոգևոր-ուսումնական հաստատություններին պատկանող հողերը, հոգևորականների տների տնամերձ տարածքները, գերեզմանոցների տարածքները, եկեղեցու կարիքների համար ծառայողների կողմից մշակվող այգիները և այլն, պայմանով, որ դրանք չգերազանցեն երեք դեսյատինը ամեն վանքի համար առանձին։ Ինչպես նաև հանձնման ենթակա չէին Հայ եկեղեցուն պատկանող անշարժ գույքը Մոսկվայում և Սանկտ Պետերբուրգում։ Եթե համեմատելու լինենք այս որոշումը կայսրության գոյության շրջանում տեղ գտած այլ որոշումների հետ, ապա այն շատ բաներով հիշեցնում է դեռև 18-րդ դ. սկզբին Ռուս Ուղղափառ եկեղեցու գույքի տնօրինման մասին որոշումները ։ Համանման կերպով էր կարգավորվում նաև Հռոմեա-Կաթոլիկական եկեղեցու գործերը՝ սկսած 1865 թ.: Ինչ վերաբերվում է ազգային դպրոցներին, ապա 1905 թ. օգօստոսի 1-ի հրահանգով թույլատրվում էր եկեղեցիներին կից բացել նոր վարժարաններ։ Կովկասում քաղաքացիական մասի գլխավոր կառավարչին տրվում էր իրավունք գործից ազատելու անբարենպաստ ուսուցիչներին և դա վերաբերվում էր փոխարքայության մեջ մտնող բոլոր տարածքներին, այլ ոչ միայն Երևանի նահանգին։
Գրականություն
Կատեգորիա:Հայ Առաքելական Եկեղեցի
Կազա Նովա
Կազա Նովա (Casa Nova), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում   ։ Գտնվում է Հյուսիս-կենտրոնական նահագի Բարիա մարզում։ Մտնում է Ժուազեյրու գավառի կազմի մեջ։ Բնակչությունը կազմում է 62 723 մարդ՝ 2007 թվականի տվյալներով։ Գրավում է 9 657,505 կմ2 տարածք։ Բնակչության խտությունը՝ 6,5 մարդ/կմ²։
Պատմություն
Քաղաքը հիմնադրվել է 1879 թվականին։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Մոսկվայի միջազգային կինոփառատոն
Մոսկվայի միջազգային կինոփառատոն (Моско́вский междунаро́дный кинофестива́ль), միջազգային կինոփառատոն, որն ի սկզբանե անց էր կացվում ԽՍՀՄ-ում, իսկ հետո նաև Ռուսաստանի Մոսկվա քաղաքում։ Այն անց է կացվում հունիսի վերջերին և տևում է 10 օր։ Վենետիկի կինոփառատոնից հետո, այն աշխարհում անց կացվող ամենահին կինոփառատոնն է ։ Գլխավոր մրցանակը, որը հաստատվել է 1989 թվականին` «Ոսկյա Սուրբ Գեորգի» պարգևն է։
Նախապատմությունը
Առաջին անգամ Մոսկվայի կինոփառատոնը անց է կացվել 1935 թվականին։ Ի սկզբանե այն կոչվում էր Մոսկվայի խորհրդային կինոփառատոն։ Կինոնկարները ուղարկվել էին 19 երկրներից։ Բացումը տեղի է ունեցել փետրվարի 21-ին` «Ուդարնիկ» կինոթատրոնում, իսկ ժյուրիի նախագահը Սերգեյ Էյզենշտեյնն էր։
Մրցույթին մասնակցում էին դասական ռեժիսորների ֆիլմեր` Քինգ Վիդորի «Հաց մեր հանապազօրյա», Սեսիլ Բլաունտ դե Միլլի «Կլեոպատրա», Ջորջ Կյուկորի «Փոքրիկ կանայք», Ալեքսանդր Կորդայի «Հենրիխ VIII-ի մասնավոր կյանքը» և այլն։ Մրցութային ծրագիրը բացել է Վասիլև եղբայրների «Չապաև» կինոնկարը։ «Լենֆիլմ» կինոստուդիային շնորհվել է առաջին մրցանակը` «Չապաև», «Մաքսիմի պատանեկությունը» և «Գյուղացիները» կինոնկարների համար։ Փառատոնի պարգևին արժանացել են նաև ֆրանսիացի ռեժիսոր Ռենե Կլերը` «Վերջին միլիարդատերը» կինոնկարի համար, ինչպես նաև Ուոլթ Դիսնեյի մուլտֆիլմերը ։ Մրցանակ է ստացել նաև Ալեքսանդր Պտուշկոյի «Նոր Գուլիվեր» ֆիլմը, որը բարձր է գնահատվել Չարլի Չապլինի կողմից ։
Պատմությունը
1997 թվականին հայտարարվել էր, որ փառատոնը անցկացվելու է ոչ թե երկու տարին մեկ անգամ, այլ` տարին մեկ անգամ, սակայն 1998 թվականին ֆինանսական խնդիրների պատճառով այն չկայացավ։ 1999 թվականից մինչ այժմ կինոփառատոնի նախագահը հանդիսանում է Նիկիտա Միխալկովը ։ 2011 թվականից վերականգնվել է վավերագրական ֆիլմերի մրցույթը։
Մրցանակները
Մինչև 1989 թվականը, շնորհվում էին մեծ և ոսկյա մրցանակներ, ոսկյա և արծաթյա մեդալներ։ Կինոփառատոնի գլխավոր մրցանակը արձանիկ է, որը պատկերում է Սուրբ Գեորգիին` արծաթե ձիուն նստած և տեգով վիշապին հարվածելիս։ «Մրցութային ծրագրի լավագույն ֆիլմ» և «Համաշխարհային կինեմատոգրաֆում կատարած ներդրումների համար» պարգևները պատրաստված են ոսկեզօծված արծաթով։ Մնացած յոթ անվանակարգերի մրցանակակիրները պարգևատրվում են արծաթե «Սուրբ Գեորգի»-ով։
Ծանոթագրություններ
Կատեգորիա:Կինոմրցանակներ Կատեգորիա:Ռուսաստանի կինոփառատոներ Կատեգորիա:Միջազգային կինոփառատոներ
Սեսիլ Փաուել
Սեսիլ Ֆրենկ Փաուել (Cecil Frank Powell, ), բրիտանացի ֆիզիկոս, ով 1950 թվականին ստացել է ֆիզիկայի Նոբելյան մրցանակ «Միջուկային գործընթացները ուսումնասիրող լուսանկարչական մեթոդի զարգացման և այս մեթոդով մեզոների հետ կապված հայտնագործությունների համար» ։
Ծանոթագրություններ
Կատեգորիա:Անգլիացի ֆիզիկոսներ Կատեգորիա:Անգլիացի նոբելյան մրցանակակիրներ Կատեգորիա:Ֆիզիկոսներ այբբենական կարգով Կատեգորիա:20-րդ դարի ֆիզիկոսներ Կատեգորիա:Փորձարարական ֆիզիկոսներ Կատեգորիա:Քեմբրիջի համալսարանի շրջանավարտներ Կատեգորիա:Բժշկության կամ ֆիզիոլոգիայի բնագավառում Նոբելյան մրցանակի դափնեկիրներ
Հենրիկ Գասպարյանի անվան շախմատի օլիմպիական մարզադպրոց
Հենրիկ Գասպարյանի անվան շախմատի օլիմպիական մարզադպրոց, Հենրիկ Գասպարյանի անվան շախմատի և շաշկու օլիմպիական մանկապատանեկան մարզադպրոց, շախմատի դպրոց Երևանի Կենտրոն վարչական համայնքում։ Հիմնադրվել է 1960 թվականին։
Պատմություն
Հայաստանում պատանի շախմատիստների առաջին շախմատի դպրոցը (այսօր՝ Հենրիկ Գասպարյանի անվան շախմատի և շաշկու օլիմպիական մանկապատանեկան մարզադպրոցը) հիմնադրվել է 1960 թվականին։ Շախմատի դպրոցի ստեղծման նախադրյալներ դարձան Խորհրդային Միության և միջազգային ասպարեզներում հանրահայտ շախմատիստներ Տիգրան Պետրոսյանի և Հենրիկ Կասպարյանի հաջողությունները։ Դպրոցի հիմքի առաջին քարը դրել է Տիգրան Պետրոսյանը։
Խորհրդային Միության ժամանակաշրջանում դպրոցն ունեցել է 36 մասնաճյուղ Հայաստանի բոլոր քաղաքներում և շրջկենտրոններում։ 2000 թվականին դպրոցը միացել է շախմատի մեկ այլ դպրոցի, որը գործում էր 1982 թվականից Հայաստանի սպորտի նախարարության հովանու ներքո։ Միավորված դպրոցը ստացել է Հենրիկ Գասպարյանի անունը ։
Տնօրեններ
Դպրոցի առաջին տնօրենն է եղել Լորիս Քալաշյանը, որին հետագայում փոխարինել են Հակոբ Մոկացյանը, Հովիկ Խալիկյանը, Ադոլֆ Դեմիրխանյանը, Արմեն Նիկողոսյանը և Վլադիմիր Հայրապետյանը։
Դպրոցի սաները
Դպրոցի սաներից են եղել Ռաֆայել Վահանյանը, եղբայրներ Կարեն և Լևոն Գրիգորյանները, Արշակ Պետրոսյանը, Սմբատ Լպուտյանը, Արտաշես Մինասյանը, Աշոտ Անաստասյանը, Կարեն Մովսիսյանը, Վլադիմիր Հակոբյանը, Լևոն Արոնյանը, Տիգրան Նալբանդյանը, Կարեն Ասրյանը, Տիգրան Լևոնի Պետրոսյանը, Վարուժան Հակոբյանը, Արման Փաշիկյանը, Զավեն Անդրիասյանը, Ավետիք Գրիգորյանը, Հրանտ Մելքումյանը, Էլինա Դանիելյանը, Լիլիթ Մկրտչյանը, Նելլի Աղինյանը, Լիլիթ Գալոյանը և այլք։
Դպրոցի մարզիչները
Դպրոցի մարզիչ-մանկավարժներ են եղել էտյուդների արքա Հենրիկ Կասպարյանը, շախմատի վարպետներ Օլեգ Դեմենտևը, Ռոբերտ Բունիաթյանը, Ալբերտ Հարությունովը և այլք։
Դպրոցում դասավանդում են Վլադիմիր Հայրապետյանը, Գագիկ Սարգսյանը, Արարատ Սանթրյանը, Աշխեն Սանոյանը, Տիգրան Ա. Պետրոսյանը, Տիգրան Պողոսյանը և այլք։ Դպրոցի գործունեությանն աջակցում է ՀՀ նախագահ, ՀՀ շախմատի ֆեդերացիայի նախագահ Սերժ Սարգսյանը։
Աղբյուրներ
Կատեգորիա:Երևանի դպրոցներ Կատեգորիա:Շախմատը Հայաստանում
Բոլդուին-Ասքվիտի դիմում (1924)
Բոլդուին-Ասքվիտի դիմում 1924, հայ գաղթականության տեղավորման մասին փաստաթուղթ, որով 1924 թ. սեպտեմբերի 26-ին Մեծ Բրիտանիայի նախկին պրեմիեր մինիստր Սթենլի Բոլդուինն ու լիբերալ կուսակցության ղեկավար Հերբերտ Ասքվիտը դիմել են Ռ. Մաքդոնալդի կառավարությանը՝ հայ գաղթականության վիճակը բարելավելու և հայկական հարցը վերջնականապես լուծելու համար։ Առիթը եղել է Ազգերի լիգայի գլխավոր քարտուղարի սեպտեմբերի 24-ի նամակը անգլիական կառավարությանը՝ իր աջակցությունը ցուցաբերելու պատերազմի հետևանքով Թուրքիայից արտաքսված հայերի տեղավորման գործին։ Զեկուցագրում Բոլդուինն ու Ասքվիտը շարադրում են այն շարժառիթները, որոնք անգլիական կառավարությանը պարտավորեցնում են, ի թիվս մյուս դաշնակից պետությունների, նյութապես և բարոյապես աջակցել Ազգերի լիգայի Գերագույն խորհրդի հավանությանն արժանացած (1923 թ. սեպտեմբեր) ծրագրին, որով նախատեսվում էր հայ գաղթականության տեղավորումը Կովկասում։
Այդ շարժառիթներն են.
Ասքվիտի և Բոլդուինի կարծիքով՝ Մեծ Բրիտանիայի պարտքն է՝ ամեն կերպ աջակցել այդ ծրագրի իրականացմանը։ Վերջում զեկուցագրի հեղինակներն ավելացնում են, որ այդ ծրագիրը որևէ քաղաքական ենթատեքստ չունի և ենթադրում է, որ դրանով վերջնականապես ավարտվում է դաշնակիցների պատասխանատվությունը հայերի հանդեպ։ Բայց, ինչպես ցույց տվեց ապագան, անգլիական կառավարությունը որևէ կոնկրետ քայլ չկատարեց հայ գաղթականության վիճակը խորհրդային Հայաստանում թեթևացնելու ուղղությամբ։ Ընդհակառակը, շուտով իրենք՝ Ասքվիտն ու Բոլդուինը, իշխանության գլուխ անցնելով, մատը մատին չխփեցին զեկուցագրում շարադրված ծրագիրը պաշտպանելու և գեթ հայերին պատկանող գումարները նրանց օրինական ժառանգորդներին վերադարձնելու համար։
Գրականություն
Կատեգորիա:Հայոց ցեղասպանությանն առնչվող փաստաթղթեր
Ավազաբլրի մեսիան
«Ավազաբլրի մեսիան», Ֆրենկ Հերբերտի «Ավազաբլրի ժամանակագրությունը» վիպաշարի երկրորդ վեպը։ Հանդիսանում է «Ավազաբուր» վեպի շարունակությունը։ Այս գրքի և նրա շարունակության` «Ավազաբլրի երեխաները» վեպի հիման վրա նկարահանվել է մինի-սերիալ` «Ավազաբլրի երեխաները» վերնագրով ։ Վեպն առաջին անգամ ռուսերեն է թարգմանվել 1992 թվականին, բայց հեղինակի հավանությանն արժանացած միակ թարգմանությունը կատարվել է Յուրի Սոկոլովի և Պավել Վյազնիկովի կողմից 1999 թվականին։
Սյուժե
12 տարեկան հասակում Պոլ Ատրեյդեսը դառնում է կայսր։ Սակայն նրա իշխանությունը սկսում է տատանվել․ Բենե Գեսսերիտը, Տլեյլակսուն, Գիլյդիա Կոսմոնավիգացին և նույնիսկ նրա կինը` արքայադուստր Իրլուանը, նրա դեմ դաշինք են կապում։ Նրանց առաջին հարվածը հատուկ ձևով վերակենդանացրած Դունկան Այդահոյին կայսերն ուղարկելն էր։ Օժտված լինելով ապագան տեսնելու ունակությամբ՝ Պոլը, կարծես, առանց դժվարության կարող էր բացահայտել դավադիրներին, սակայն, ինչպես երևում է, Կայսրն ինքն էլ է ձգտում քայքայել իր իշխանությունը...
Գրքում զարգանում է վիպաշարի առաջին մասում առաջ քաշված փիլիսոփայական կարևոր հարցը կանխատեսման մասին (դրություն, երբ մարդը տեսնում է ապագան) ։
Հղումներ
Կատեգորիա:ԱՄՆ-ի գրականություն Ֆրենկ Հերբերտի գրքերի շողովածու Կատեգորիա:Ֆրենկ Հերբերտի գրքերը Կատեգորիա:Հեռուստաշոուների հիմք ծառայած վեպեր Կատեգորիա:Անգլերեն գրքեր Կատեգորիա:Անգլերեն գրականություն
Իբիպեբա (Բաիա)
Իբիպեբա (Ibipeba), համայնք Բրազիլիայում՝ Բաիա նահանգի կազմում։ Գտնվում է Բաիա նահանգի հյուսիսկենտրոնական մարզում։ Մտնում է Իրեսե գավառի կազմի մեջ։ Բնակչությունը կազմում է 13 840 մարդ՝ 2006 թվականի տվյալներով։ Գրավում է 1 417,141 կմ2 տարածք։ Բնակչության խտությունը՝ 9,8 մարդ/կմ²։
Վիճակագրություն
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Գաբրիելա Գունչիկովա
Գաբրիելա Գունչիկովա (Gabriela Gunčíková,, հայտնի է նաև որպես Գաբրելա Գան), չեխ երգչուհի և երգերի հեղինակ։ 2016 թվականին Չեխիան «I Stand» երգով ներկայացրել է «Եվրատեսիլ 2016 երգի մրցույթ»-ում ։
Առաջին տարիներ և կարիերայի սկիզբ
Գաբրիելա Գունչիկովան ծնվել է 1993 թվականի հուլիսի 27-ին չեխական Կրոմերժիժ քաղաքում։ Նրա մանկությունը անցել է Գոլեշովայից ոչ հեռու գտնվող Յանկովիցի գյուղում։ Սկզբում, 2011 թվականին, երգչուհին հայտնվեց հեռուսատատեսությունում, երբ մասնակցում էր չեխ-սլովենական «Česko Slovenská SuperStar»-ի երկրորդ ենթերաաշրջանին, որտեղ նա զբաղեցրեց 2-րդ հորիզոնականը։ Նույն տարում Գաբրիելան ստանում է չեխական «Český slavík» մրցանակը «Տարվա ճեխքում» անվանակարգում ։
2011 թվականի նոյեմբերի 28-ին երգչուհին թողարկում է իր առաջին «Dvojí tvář» ալբոմը (հայ. Երկերեսանի), որը անմիջապես տեղ գրավեց Չեխիայի ազգային թոփ 10 չարթերում։ 2012 թվականի սկզբին Գաբրիելան խաղում է չեխական «Kleopatra» մյուզիքլում։ 2013 թվականի մայիսի 30-ին երգչուհին թողարկում է իր երկրորդ ստուդիական ալբոմը, որն ուներ «Celkem jiná» անունը (Բոլորովին ուրիշ), որտեղ նա հանդես է գալիս նաև որպես մի քանի երգերի հեղինակ։
Համագրոծակցություն Քեն Թափլինի և «Trans-Siberian Orchestra»-ի հետ
2013 թվականին Գաբրիելան կապվում է ամենահայտնի վոկալային մարզիչ Քեն Թափլինի հետ, ով YouTube-ում տեսնելով նրա մասնակցությամբ վիդեոներ, համաձայնվում է աշխատել իր հետ։ Շուտով Գունչիկովան մեկնում է Կալիֆոռնիա և որոշ ժամանակ անց դառնում է Քեն Թափլինի վոկալային ակադեմիայի գլխավոր դեմքը և աշխարհի մակարդակով ամենալավ աշակերտներից մեկը։
2014 թվականին «Trans-Siberian Orchestra» մետալ խմբից Փոլ Օ'Նիլը առաջարկում է Գաբրիելային համագործակցել։ Տարվա վերջում նա այս խմբի հետ միասին ունենում է ավելի քան 60 համերգներ ԱՄՆ-ի արևմտյան ափերին։ 2015 թվականի նոյեմբերին Գունչիկովան ևս մեկ անգամ է «Trans-Siberian Orchestra» խմբի հետ շրջում ԱՄՆ-ի արևմտյան ափով։
Եվրատեսիլ 2016 երգի մրցույթ
2016 թվականի փետրվարի 17-ին Գաբրիելան հայտարարել է, որ նա, հատուկ նախագծի համար աշխատում է Շվեդիայում շվեդ կոմպոզիտորներ Քրիստիան Շնայդեր և Սար Բիգլերտի հետ։
2016 թվականի մայիսի 10-ին, Գաբրիելա Գունչիկովան ելույթ ունեցավ կիսաեզրափակչում և անցավ երզափակիչ փուլ, ինչը ամբողջ չեխական եվրատեսիլյան պատմության մեջ առաջին դեպքն էր ։ Մրցույթում նա զբաղեցնում է 25-րդ հորիզոնականը ։
Ծանոթագրություններ
Կատեգորիա:Չեխ երգչուհիներ Կատեգորիա:Չեխ երգահաններ Կատեգորիա:Եվրատեսիլ 2016 երգի մրցույթի մասնակիցներ Կատեգորիա:Չեխ երաժիշտներ
Թաիլանդական բահտ
Բահտ (บาท, կոդ ISO 4217 — THB), Թաիլանդի դրամական միավորը 1928 թվականի ապրիլի 15-ից։ Բաժանվում է 100 սատանգի (สตางค์): Դրամական նշանն է ฿:
Պատմություն
«Բահտ» հասկացությունը շրջանառվում էր արդեն 14-րդ դարում։ Եղել է  Հնդկաչինի մի քանի պետությունների (Բիրմա, Սիամ, Լաոս, Կամբոջա) չափման միավորների՝ տիկալի, տեղական ընդհանուր անվանումը, որը ծառայում էր ինչպես դրամական միավոր, այնպես էլ զանգվածի չափման միավոր։
1350-1860 թվականներին Սիամում հատվում էին ոսկե ու արծաթե մետաղադրամներ, որոնք ստացան p'hot duang կամ khot duang անվանումը։ Դրանք խոշոր (մինչև 1,215 կգ քաշով) ուռուցիկ ձուլակտորներ էին։ Դրանց անվանական արժեքը չափվում էր բահտերով (տիկալներով) և այլ տեղական դրամական միավորներով:
1861 թվականից Սիամի համար Բիրմինգհեմի դրամահատարանում սկսեցին հատել եվրոպական տիպի դրամներ (հարթ և կլոր), որոնք ստացել են «ռիեն» անվանումը՝ արծաթե (4, 2, 1, 1⁄2 և այլ տիկալներ), պղնձե և ցինկե (1⁄16, 1⁄32 եւ այլ տիկալներ), ոսկի (8, 4-րդ ւ 2 1⁄2 տիկալներ):
1898 թվականի օգոստոսի 21-ին Սիամի իշխանությունները հայտարարեցին դրամական հաշվի տասնորդական համակարգի անցնելու մասին, որն ավարտվեց 1902 թվականի նոյեմբերի 25-ին։ 1 բահտը (տիկալ) հավասարվեց 15,033 գ 900 հարգի արծաթին և բաժանվեց 100 սատանգի (բառացի՝ «հարյուրերորդ մաս»)։ Ընդ որում, բացի տեղական բոլոր թողարկումների մետաղադրամներից  շրջանառության մեջ էին նաև հնդկական և Օստ-Հնդկական ընկերության (տես Նեղուցի դոլար) մետաղադրամները.
Բացի մետաղադրամներից 1853 թվականից շրջանառության մեջ դրվեցին նաև թղթադրամներ՝ տիկալներով և տամլունգներով արտահայտված անվանական արժեքով (1⁄4 տիկալ)։ Վերջին թողարկման թղթադրամները թվագրված են 1918 թվականով:
1928 թվականի ապրիլի 15-ից Սիամի ազգային արժույթը (1939 թվականից՝ Թաիլանդի) պաշտոնապես սկսեց կոչվել բահտ (նախորդ թողարկումների տիկալների հանդեպ փոխարժեք սահմանվեց 1:1 հարաբերակցությունը): Ընդ որում, եթե նախկինում բահտը եղել է տիկալի տեղական անվանումը, ապա 1928 թվականից տիկալը դարձավ Թաիլանդի ազգային արժույթի երկրորդ անվանումը:
Մետաղադրամներ
Հիմա շրջանառության մեջ են դեղին համաձուլվածքից 25 և 50 սատանգ անվանական արժեքով մետաղադրամներ, նիկելից մետաղադրամներ 1, 2 և 5 բահտ անվանական արժեքով, երկմետաղ (նիկելից օղակ և մեջտեղում դեղին համաձուլվածք) 10 բահտ անվանական արժեքով։ 1,5 և 10 անվանական արժեքով մետաղադրամները չեն օգտագործվում։
Թղթադրամներ
1902 թվականից մինչև 2012 թվականի հունվարի 18-ը թողարկվել է թաիլանդական թղթադրամների 16 շարք՝ չհաշված հիշատակային թղթադրամների 13 շարք, որոնք թողարկվել են տարբեր տոնական ամսաթվերի կապակցությամբ։
Արդի թղթադրամներն ունեն վառ արտահայտված ազգային կոլորիտ, դրանց վրա պատկերված է արքա Ադուլյադեդ Պումիպոնի դիմապատկերը։ Դա նաև կրկնօրինակված է ջրանիշ։ Թղթադրամների անվանական արժեքները կրկնօրինակ ներկայացված են նաև արաբական թվանշաններով։
Փոխարժեքի ռեժիմ
Ներկայումս Թաիլանդում օգտագործվում է լողացող փոխարժեքիի ռեժիմը։ Փոխարժեքային արդյունավետ քաղաքականության չափանիշները ներկայացնում են արժեզրկման ցուցանիշները։
Սրտաքին հղումներ
Կատեգորիա:Ասիական արժույթներ Կատեգորիա:Շրջանառության մեջ գտնվող դրամներ Կատեգորիա:Թաիլանդի դրամ Կատեգորիա:Բահտ
Օրենք տեղահանության մասին
Օրենք տեղահանության մասին (Sevk ve İskân Kanunu), ընդունվել է 1915 թ. մայիսի 14 (27)-ին, Օսմանյան կայսրության սուլթանի հատուկ հրամանագրով։ Օրենքի 1-ին հոդվածի համաձայն՝ «պատերազմի ժամանակ բանակային կորպուսների, բանակների և դիվիզիաների հրամանատարներին հանձնարարվում և հրամայվում է անհապաղ և խստագույնս զենքի ուժով պատժել բոլոր նրանց, ովքեր որևէ ձևով կհակառակվեն ազգային պաշտպանության և կարգ ու կանոնի պահպանման նպատակով կառավարական հրամաններին ու միջոցառումներին»։ 2-րդ հոդվածով զինվորական հրամանատարությանը թույլատրվում էր «գյուղերի և քաղաքների բնակչությանը տեղափոխել այլ վայրեր և նրանց բնակեցնել, անհատապես կամ հավաքականորեն, ռազմական պահանջներին համապատասխան»։